דודי לוי

ביוגרפיה

דודי לוי גדל בחולון למשפחה ירושלמית במקור. בשנת 1986 הקים  עם כמה מחבריו את להקת "נוער שוליים" בה שימש גיטריסט  מלחין  ומעבד  . 
כאשר יצא אלבום השני של הלהקה ציירי לך שפם ב-1989 הפכה הלהקה בין לילה לאחת הלהקות המצליחות בארץ . האלבום זכה למעמד של אלבום פלטינה כפולה .
מעריצי הלהקה שהיו רבים כינו את לוי "דודי היפה", הלהקה הופיע בלי סוף ברחבי המדינה עד לפירוקה אחרי יציאת האלבום השלישי ״ זה עושה לך את זה ״ ב 1991.  
במקביל ללהקת נוער שוליים היה לוי חבר בלהקת  "אור כשדים" ביחד עם רונן בן טל ז'אן ז'אק גולדברג ועובד אפרת . 
בסוף שנת 1992 הפסיקה אור כשדים (להקה) את פעילותה וחזרה לפעילות בשנת 2009 כאשר את ז'אן ז'אק גולדברג מחליף המתופף ניר מנצור.  
ב 1992 כאשר התפרקו שתי הלהקות הפך דודי לוי למפיק מוזיקלי.    
בשנים 1993 ו-1994 גילה לוי את להקת הרוק המצליחה "מופע הארנבות של ד"ר קספר" והפיק את מופע הארנבות של ד"ר קספר (אלבום) ואת מופע הארנבות של ד"ר קספר 2 .  
בשנת 1994 הפיק גם את אלבום הבכורה של שרון חזיז, ״ קח אותי לשם ". 
כמו כן ב 1993 מצטרף לוי ללהקתו הקבועה של אהוד בנאי ומנגן באלבומים השלישי (אלבום)  עוד מעט ענה לי  ואלבום ההופעה ״ ממשיך לנסוע ״ 
בשנת 1997 יוצא אלבום הבכורה דודי לוי  בחברת התקליטים NMC . לוי הפיק מוזיקלית את האלבום והלחין את כל השירים שבו .  
בין השירים באלבום געגועים אותו כתב בעצמו, מלאך  ו"כל הזמן שבעולם", בו השתתף אהוד בנאי בשירה ובנגינת גיטרה.  
את הטקסטים לשני השירים האחרונים כתב מאיר גולדברג, שגם שימש כיועץ אמנותי לאלבום. 
על פי נתוני אקו"ם, השיר כל הזמן שבעולם היה השיר המושמע ביותר בתחנות הרדיו וערוץ המוזיקה בעשור שבין השנים 1997 ועד 2007.
בשנת 2000 הוציא לוי את "פרויקט חנוך לוין", האלבום עסק ביצירה הפזמונאית של חנוך לוין והופק ביחד עם תמיר מוסקט ב ניו יורק. . 
השירים עובדו מחדש וחלקם זכו ללחנים חדשים. האלבום התקבל בכתף קרה ובמשך השנים זוכה לגילוי מאוחר והערכה .
בשנת 2003 הפיק בשיתוף עם משה לוי את אלבומה של גלי עטרי, "חבק אותי לאט" . 
באותה שנה מוציא דודי את השיר רקויאם למוכרת הפרחים  במסגרת הפרוייקט  עוד מעט נהפוך לשיר של גלי צה"ל  במסגרתו הלחין טקסט של רב סמל איתמר אליה ,  
לוחם בשייטת 13, שנפל באסון השייטת בדרכו לפעילות חשאית בעיירה אנצריה בלבנון, בן עשרים ואחת במותו. 
ב 2004 זוכה השיר מישהו גדול שהלחין לוי למילים של חנה גולדברג בפסטיבל השירים של ישראל . את השיר מבצע שי גבסו .  
בשנת 2004, בעודו משתתף באלבום ענה לי  של אהוד בנאי, פרסם לוי את השיר דוד אוהב אותך אשר הפך ללהיט גדול  
השיר שנכתב על ידי מאיר גולדברג הולחן ע״י דודי לוי ונכלל באלבומו השלישי, החיים הם חלום  שיצא ב-2005 .  
שיר נוסף שיצא מהאלבום וגם זכה להצלחה היה מושיקו, את האלבום שיצא  עצמאית ב״הבננה המעופפת״ ליווה סבב הופעות מוצלח . 
ב 2005 משתף לוי פעולה עם יסמין לוי בדואט תפילה חילונית אשר נכתב במיוחד לתכנית מפגשיר של ערוץ 24 ע״י מאיר גולדברג הולחן והופק בידי לוי.  
החל  2006, החל לוי ללמד ולהנחות בנושאי יצירה והפקה , בין היתר ב Muzik בית ספר גבוה למוזיקה,עיריית תל אביב והפרוייקט הארצי מקורוק.  
ב 2006 יוצא השיר ספינותיה בביצוע נורית גלרון ללחן של דודי לוי ומילים של מאיר גולדברג   
בנובמבר 2007 הוציא לוי את אלבומו הרביעי, במקום לרוץ בחברת התקליטים התו השמיני  קדמו לו הסינגלים  מים  לולו  אני נכנע  ו"במקום לרוץ". 
פרט לשיר "ארץ נתזים" שכתב מאיר אריאל והלחינה אהובה עוזרי, הלחין לוי את כל שירי האלבום. בכתיבה השתתפו הוא ומאיר גולדברג, ועל ההפקה המוזיקלית היה אחראי לואי להב.

ב 2008 ביצע את איש אילם גבוה ודק אשר בוצע במקור ע״י אסתר עופרים במסגרת עבודה עברית (פרויקט מוזיקלי)  למילים של אהרן שבתאי ולחן של אריה לבנון .
ב 2009 הקים  דודי לוי את התזמורת הקטנה בהרכב חברים המוזיקאים שאול בסר בפסנתר אביב שטיין בבזוקי אירי וענת נבו על צ׳לו. 
התזמורת הקטנה יצרה עיבודים קאמרים חדשים לשירים נבחרים של דודי לוי לאורך השנים לצד חדשים שנכתבו במיוחד להרכב 
לאחר כשנתיים הופעות יצא ב 2011 האלבום דודי לוי והתזמורת הקטנה אשר אלבום הוקלט חי מול קהל באולפנים של לוי הבננה המעופפת
ב 2014 יצא אלבומו השישי שכונה של איש אחד. לוי חבר ליוצר ולשותפו הוותיק  מאיר גולדברג ולמפיק המוזיקלי דורון פלסקוב 
השלושה שיתפו פעולה בכתיבה, הלחנה והפקה של האלבום. העבודה על האלבום ארכה כשלוש שנים ומתוכו בלטו השירים
בית ביחד עם אהוד בנאי, שכונה של איש אחד ושיפקחו העיניים אשר הוקדש לילדיו נועם ודניאל. 
במקביל ולאחר יציאת  האלבום המשיך דודי לוי להופיע  בהרכבים שונים 
בינואר 2017 הוציא דודי לוי את השיר לצידי  שהולחן ובוצע ביחד עם אילן דמרי סולן להקת המדרגות ונכתב בידי לוי 
באפריל 2018  הפיק דודי לוי סינגל  לבית הבובות (להקה)  בשם "מישהו שומע" בו הלחינו את שירו של רפנאל מוסקל שנפל במלחמת לבנון השנייה. 
ביולי 2018 הוציא דודי לוי  את השיר איך זה שנכתב הולחן והופק ביחד עם שי להב (מוזיקאי) 
במאי 2019 הוציא דודי לוי את השיר  איך שהיא צחקה  
בספטמבר 2019 הוציא דודי לוי את השיר תרגיש בבית   
שני האחרונים נכתבו בידי מאיר גולדברג ודודי לוי , הולחנו ע״י דודי לוי והוקלטו הופקו ביחד עם הרכב חדש שבו חברים עובד אפרת רועי שקד ונועם ספרבר  
ההרכב יצא להופעות לקראת סוף 2019.   
דודי לוי שיתף פעולה בהקלטות והופעות עם אמנים רבים, ביניהם  ברי סחרוף, רמי פורטיס, ארקדי דוכין, יהודית רביץ, מאיר בנאי,אביתר בנאי, אהובה עוזרי, דני בסן
יוסי אלפנט, מיכה שטרית, יזהר אשדות, משה לוי, עמיר לב, רונה קינן, בית הבובות (להקה), דן תורן,  ארז לב ארי, הקליק, טל גורדון, אבי בללי,יסמין לוי 
איגי דיין, אהוד בנאי, שי גבסו , מופע הארנבות של ד"ר קספר, שרון חזיז, אתי אנקרי, רונית שחר, דנה ברגר ונוספים .

חיים אישיים

בספטמבר 2007 התחתן עם אור בראון . לשניים נולדו שני ילדים, נועם אביה 2008 ודניאל אליאב 2010 השניים נפרדו ב 2010   .
החל מ 2014 חי דודי עם בת זוגתו שיר ענבי ולהם בן אחד משותף בארי מאיר שנולד ב 2017  
כיום מתגורר דודי בהרצליה ביחד שיר ושלושת ילדיו .

סינגלים

- לצידי (2017 )
-  איך זה (2018) 
-  איך שהיא צחקה (2019)
-  תרגיש בבית (2019)